CELEX: 62008TJ0579
Language: sl
Date: 2011-10-20
Title: Sodba Splošnega sodišča (drugi senat) z dne 20. oktobra 2011.#Eridania Sadam SpA proti Evropski komisiji.#Državne pomoči – Ukrep italijanskih organov, katerega namen je nadomestiti izgube, ki jih je zaradi suše utrpela sladkorna rafinerija iz Villasorja (Italija) – Odločba, s katero je bila pomoč razglašena za nezdružljivo s skupnim trgom – Obveznost obrazložitve – Smernice o državni pomoči v kmetijskem sektorju.#Zadeva T-579/08.

Sodba Splošnega sodišča (drugi senat) z dne 20. oktobra 2011 – Eridania Sadam proti Komisiji
      (Zadeva T-579/08)
      „Državne pomoči – Ukrep italijanskih organov, katerega namen je nadomestiti izgube, ki jih je zaradi suše utrpela sladkorna rafinerija iz Villasorja
         (Italija) – Odločba, s katero je bila pomoč razglašena za nezdružljivo s skupnim trgom – Obveznost obrazložitve – Smernice o državni pomoči v kmetijskem sektorju“
      
      1.                     Pomoči, ki jih dodelijo države – Odločba Komisije o ugotovitvi nezdružljivosti pomoči s skupnim trgom – Odločba o pomočeh,
            ki naj bi nadomestile izgube, ki jih je zaradi zmanjšanja proizvodnje sladkorne pese zaradi suše utrpela sladkorna rafinerija
            – Vpliv na trgovino med državami članicami – Škodovanje konkurenci – Obveznost obrazložitve – Obseg (člena 87(1) ES in 253
            ES) (Glej točke od 29 do 32.)
      2.                     Pomoči, ki jih dodelijo države – Vpliv na trgovino med državami članicami – Škodovanje konkurenci – Majhna pomoč v sektorju,
            v katerem je živahna konkurenca – Trg proizvodnje sladkorja (člen 87(1) ES) (Točke od 37 do 39.)
      3.                     Ničnostna tožba – Tožba zoper odločbo Komisije o ugotovitvi nezdružljivosti pomoči s skupnim trgom – Tožbeni razlog v zvezi
            z napačno pravno podlago, ki ne vpliva na zakonitost izpodbijane odločbe – Brezpredmeten tožbeni razlog (Glej točke od 49
            do 53.)
      4.                     Pomoči, ki jih dodelijo države – Prepoved – Odstopanja – Gospodarska škoda, ki jo neposredno povzročijo naravne nesreče ali
            drugi izjemni dogodki – Smernice o državni pomoči v kmetijskem sektorju – Pomoči za nadomestilo škode pri kmetijski proizvodnji
            ali sredstvih za kmetijsko proizvodnjo – Področje uporabe (člen 87(2)(b) ES, Obvestilo Komisije 2000/C 28/02) (Glej točke
            58 in od 61 do 71.)
      5.                     Pomoči, ki jih dodelijo države – Upravni postopek – Obveznost Komisije, da zainteresirane stranke pozove k predložitvi pripomb
            – Nemožnost zainteresiranih strank, da uveljavljajo svojo pravico do obrambe (člen 88(2) ES) (Glej točke od 79 do 81.)
      Predmet 
      
         
               Predlog za razglasitev ničnosti Odločbe Komisije 2009/704/ES z dne 16. julija 2008 o državni pomoči C 29/04 (ex N 328/03),
                  ki jo Italija namerava odobriti sladkorni rafineriji iz Villasorja, ki je v lasti družbe Sadam ISZ (UL 2009, L 244, str. 10).
               
            
         Izrek 
      
         
                  1.
               
               
                  
               
               
                  	Tožba se zavrne. 
               
            
         
                  2.
               
               
                  
               
               
                  	Družba Sadam SpA nosi svoje stroške in stroške Evropske komisije.